CELEX: 22012D0221
Language: fi
Date: 2012-01-19 00:00:00
Title: 2012/221/EU: Tavarakaupan muodollisuuksien yksinkertaistamista käsittelevän EU–EFTA-sekakomitean päätös N:o 1/2012, annettu 19 päivänä tammikuuta 2012 , Kroatian kutsumisesta liittymään tavarakaupan muodollisuuksien yksinkertaistamisesta 20 päivänä toukokuuta 1987 tehtyyn yleissopimukseen

26.4.2012   
            
            
               FI
            
            
               Euroopan unionin virallinen lehti
            
            
               L 114/31
            
         TAVARAKAUPAN MUODOLLISUUKSIEN YKSINKERTAISTAMISTA KÄSITTELEVÄN EU–EFTA-SEKAKOMITEAN PÄÄTÖS N:o 1/2012,
   annettu 19 päivänä tammikuuta 2012,
   Kroatian kutsumisesta liittymään tavarakaupan muodollisuuksien yksinkertaistamisesta 20 päivänä toukokuuta 1987 tehtyyn yleissopimukseen
   (2012/221/EU)
   SEKAKOMITEA, joka
   ottaa huomioon tavarakaupan muodollisuuksien yksinkertaistamisesta 20 päivänä toukokuuta 1987 tehdyn yleissopimuksen (1), jäljempänä ’yleissopimus’, ja erityisesti sen 11 artiklan 3 kohdan,
   sekä katsoo seuraavaa:
   
               (1)
            
            
               Kroatian sekä Euroopan unionin, Islannin tasavallan, Norjan kuningaskunnan ja Sveitsin valaliiton välisessä tavarakaupassa suoritettavien muodollisuuksien yksinkertaistaminen helpottaisi Kroatian kanssa käytävää tavaranvaihtoa.
            
         
               (2)
            
            
               Tällaisen helpotuksen aikaansaamiseksi on aiheellista kutsua Kroatia liittymään yleissopimukseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Yleissopimuksen 11 a artiklan mukaisesti Kroatia kutsutaan tähän päätökseen liitetyllä Euroopan unionin neuvoston ja Kroatian välisellä kirjeenvaihdolla liittymään yleissopimukseen 1 päivästä heinäkuuta 2012.
   2 artikla
   Tämä päätös tulee voimaan päivänä, jona se annetaan.
   
      Tehty Brysselissä 19 päivänä tammikuuta 2012.
      
         
            Sekakomitean puolesta
         
         
            Puheenjohtaja
         
         Mirosław ZIELIŃSKI
      
   
   
      (1)  EYVL L 134, 22.5.1987, s. 2.
   
      LIITE
      Arvoisa Herra,
      Minulla on kunnia ilmoittaa Teille 19 päivänä tammikuuta 2012 hyväksytystä tavarakaupan muodollisuuksien yksinkertaistamista käsittelevän EU–EFTA-sekakomitean päätöksestä (päätös N:o 1/2012), jolla Kroatia kutsutaan liittymään tavarakaupan muodollisuuksien yksinkertaistamisesta 20 päivänä toukokuuta 1987 tehdyn sopimuksen sopimuspuoleksi.
      Kroatian liittyminen yleissopimukseen voidaan toteuttaa tallettamalla sen liittymisasiakirja Euroopan unionin neuvoston pääsihteeristöön yhdessä Kroatian virallisella kielellä tehdyn yleissopimuksen käännöksen kanssa yleissopimuksen 11 a artiklan mukaisesti.
      Vastaanottakaa, Arvoisa Herra, korkeimman kunnioitukseni vakuutus.
      
         
            Pääsihteeri
         
         
            Euroopan unionin neuvoston pääsihteeristö
         
      
      Kroatia, joka
      ottaa huomioon 19 päivänä tammikuuta 2012 hyväksytyn tavarakaupan muodollisuuksien yksinkertaistamista käsittelevän EU–EFTA-sekakomitean päätöksen (päätös N:o 1/2012), jolla Kroatia kutsutaan liittymään tavarakaupan muodollisuuksien yksinkertaistamisesta 20 päivänä toukokuuta 1987 tehtyyn yleissopimukseen, jäljempänä ’yleissopimus’,
      haluaa tulla yleissopimuksen sopimuspuoleksi,
      TÄTEN
      liittyy yleissopimukseen,
      liittää tähän asiakirjaan yleissopimuksen käännöksen Kroatian virallisella kielellä,
      ilmoittaa hyväksyvänsä kaikki tavaraliikenteen muodollisuuksien yksinkertaistamista käsittelevän EU–EFTA-sekakomitean suositukset ja päätökset, jotka hyväksytään 19 päivän tammikuuta 2012 ja sen päivän välisenä aikana, jona Kroatian liittyminen tulee voimaan yleissopimuksen 11 a artiklan mukaisesti.
      Tehty …